पीपीपी की सरकार पहली थी, जो पांच वर्ष के पूर्ण कार्यकाल तक सत्ता में रही। फिर जब नवाज शरीफ 2013 में प्रधानमंत्री बने तो पाकिस्तान के इतिहास में यह पहला अवसर था कि एक लोकतांत्रिक सरकार के बाद दूसरी लोकतांत्रिक सरकार आई। इमरान खान की तीसरी लोकतांत्रिक सरकार है, इससे यह तो प्रतीत होता है कि संसार की बदली हुई परिस्थितियों में पाकिस्तानी सेना प्रत्यक्ष रूप से सत्ता पर काबिज नहीं होना चाहती, लेकिन केवल प्रत्यक्ष रूप से क्योंकि वह लोकतांत्रिक सरकार को अपने ही नियन्ंाण में रखना चाहती है। इसलिए इमरान खान के समक्ष सबसे बड़ी चुनौती यही है कि वह सेना को नारा किए बिना स्वतंत्र रूप से अपने चुनावी वायदों को कैसे पूरा करें। इमरान ने अपने खेल जीवन के दौरान और फिर राजनीति में लम्बे संघर्ष के दौरान यह तो प्रदर्शित किया है कि वह जुझारू प्रवृत्ति के व्यक्ति हैं, जो ठान लेते हैं उसे पूरा करने का हर संभव प्रयास करते हैं, और अक्सर सफल भी हो जाते हैं 7 सरकार अलग मैदान अवश्य लेकिन किसी निष्कर्ष पर पहुंचने से पहले व्यक्ति को अपने को साबित करने के लिए समय भी दिया जाना चाहिए।